b'\n_START_ARTICLE_\nGregorij iz Elvire\n_START_SECTION_\n\xc5\xbdivljenje\n_START_PARAGRAPH_\nGregorij je dolga stoletja ostal v senci. Bil je \xc5\xbee skoraj pozabljen cerkveni o\xc4\x8de \xc5\xa1panske Cerkve, dokler ga niso leta 1906 ponovno odkrili. Njegova dela in predvsem bibli\xc4\x8dni komentarji ne odsevajo samo doktrinalnih in teolo\xc5\xa1kih pogledov, ampak tudi predstavljajo \xc4\x8das, mo\xc4\x8d, dru\xc5\xbebo, kulturo in nasprotja  med Cerkvijo in med krivoverstvi, Judi in pogani. _NEWLINE_Bibli\xc4\x8dna etimologija je v Gregorjevih delih na\xc4\x8din izra\xc5\xbeanja in pri\xc4\x8duje o mentaliteti tistega \xc4\x8dasa, kajti prav bibli\xc4\x8dni komentarji so bili najve\xc4\x8dji vir kulturne ustvarjalnosti v kr\xc5\xa1\xc4\x8danskem rimskem cesarstvu. _NEWLINE_Nastopal je proti krivoverstvom takratnega \xc4\x8dasa. \xc5\xbde v za\xc4\x8detku so ga priznavali kot branitelja nicejske pravovernosti: zavrnil je celo odlo\xc4\x8ditev Aleksandrije (362), ki je ukazala povrnitev vseh, ki so se odpovedali arianizmu.'